En 71-årig dement kvinde var søndag eftermiddag forsvundet. Det oplyste Nordjyllands Politi på Twitter, hvor de søgte hjælp hos borgere i området, der kunne have set hende. Kvinden var forsvundet fra et plejehjem i Aalborg SV. Efter omkring halvanden times eftersøgning lykkedes det politiet at finde frem til den forsvundne kvinde. Ifølge Nordjyllands Politi er kvinden uskadt, og hun er nu blevet kørt tilbage til sin bopæl.

Opsummering:
Nordjyllands Politi bad søndag borgerne om hjælp i Skalborg.